**ФАРМІРАВАННе НАЦЫЯНАЛЬНАЙ ЭТНІЧНАЙ ІДЭНТЫЧНАСЦІ МАЛОДШЫХ ШКОЛЬНІКАЎ ПРАЗ КАШТОЎНЫЯ АДНОСІНЫ да традыцый беларускага народа**

**FORMATION OF THE NATIONAL ETHNIC IDENTITY OF PRIMARY SCHOOL STUDENTS THROUGH VALUABLE ATTITUDE TO THE TRADITIONS OF THE BELARUSIAN PEOPLE**

*Цяслоўская Вольга Пятроўна*

*Teslovskaya Olga Petrovna*

*Дзяржаўная ўстанова адукацыі “Сярэдняя школа №3 г. Масты”, Рэспубліка Беларусь, г. Масты*

*tsiaslouskaya@gmail.com*

 *State Institution of Education “Secondary School № 3 Mosty”, The Republic of Belarus, town Mosty*

*tsiaslouskaya@gmail.com*

*Анатацыя. У артыкуле разглядаюцца эфектыўныя формы і метады па выхаванню грамадзянскасці, патрыятызму і нацыянальнай этнічнай ідэнтычнаці малодшых школьнікаў, іх выніковасць і эфектыўнасць.*

*Annotation. The effective forms and methods for the education of citizenship, patriotism and national ethnic identity of primary school students, their effectiveness and efficiency are considered in the article.*

*Ключавыя словы: нацыянальная ідэнтычнасць, традыцыі*

*Keywords: national identity, traditions.*

Вядома, што асяродкам выхавання дзіцяці з’яўляецца фарміраванне ў ім маральнасці, бо развіваць розум дзіцяці, не прывіўшы яму маральных каштоўнасцей, - значыць выхаваць пагрозу для грамадства. Вырасціць чалавека ў адпаведнасці з агульначалавечымі нормамі маральнасці - гэта складаная актуальная задача, якую можа вырашаць школа ў цесным саюзе з сям’ёй. Для гэтага неабходна даць не абстрактныя веды, а тыя, якія неабходныя зараз, у перыяд выхавання дзіцяці, пачынаючы з пачатковай школы. Фарміраванне нацыянальнай этнічнай ідэнтычнасці асобы, заснаванай на маральных ідэалах грамадства, становіцца адной з прыярытэтных задач сучаснай адукацыі.

Каб выканаць сацыяльны заказ грамадства – выхаванне маральнай ідэнтычнай асобы, на базе дзяржаўнай установы адукацыі «Сярэдняя школа №3 г. Масты» у рамках рэспубліканскага інавацыйнага праекта «Укараненне мадэлі фарміравання вопыту маральных паводзін у навучэнцаў I ступені агульнай сярэдняй адукацыі», ажыццяўляецца інавацыйная дзейнасць, якая накіравана на фарміраванне вопыту маральных паводзін навучэнцаў шляхам вывучэння правілаў і законаў маралі, практычнага прымянення ведаў у тыповых сітуацыях паўсядзённага жыцця.

Сярод праблем, якія звяртаюць на сябе ўвагу сучасных даследчыкаў, усё большае значэнне набываюць тыя, якія звязаны з пошукамі шляхоў павышэння якасці і эфектыўнасці мэтанакіраванага выхавання. Перавагу ў працэсе пошуку новых сродкаў, фактараў і метадаў арганізацыі выхавання аддаецца тым, якія, па-першае, шматфункцыянальныя па сваім характары; па-другое, спрыяюць самарэалізацыі, самавыяўленню асобы; па-трэцяе, цікавыя дзецям; па-чацвёртае, арганічна ўпісваюцца ў сучасныя вучэбна-выхаваўчыя сістэмы. І адным з такіх сродкаў выхавання з’яўляецца народная культура: яна мае пазнавальную, развіваючую, карэкціруючую выхаваўчыя функцыі. Можа служыць адным са сродкаў далучэння дзяцей і падлеткаў да народных традыцый, што, у сваю чаргу, уяўляе найважнейшы аспект выхавання духоўнасці, фарміравання сістэмы маральна-эстэтычных, агульначалавечых каштоўнасцей заснаваных на:

чалавечнасці (гуманізме) - добрым, гуманным дачыненні да людзей;

традыцыях і звычаях, якія перадаюцца з пакалення ў пакаленне;

прыгажосці, якая ўключае знешнюю, унутраную, прыгажосць манер і паводзін;

разумнасці і мэтазгоднасці выкарыстання гэтых правілаў у жыцці.

Фарміраванне грамадзянскай ідэнтычнасці ў цяперашні час нельга разглядаць без сувязі з нацыянальнай спадчынай і культурай. Яно закладзена ў песнях, вершах, прыказках, прымаўках у цэлым у традыцыях народа. Усе яны перадаюць з пакалення ў пакаленне асноўныя маральныя каштоўнасці: патрыятызм, мужнасць, вернасць, узаемадапамогу, працавітасць, дабрыню. Дадзены кірунак спрыяе фармаванню і развіццю асобы. Выклікае ў навучэнцаў станоўчыя эмоцыі, умацоўвае светлае, жыццярадаснае ўспрыманне навакольнага свету і тым самым, дапамагае развіваць любоў да сваёй Радзімы. [1]

Працэс грамадзянска-патрыятычнага выхавання асобы можна прадставіць у выглядзе паслядоўнасці шэрагу этапаў і ўзроўняў. Першапачаткова закладваюцца асноўныя каштоўнасці, нормы паводзін, фарміраванне асобы. На наступным этапе выхавання адбываецца ўзбагачэнне свядомасці і мыслення, перавагу і прыярытэт ведам і ўменням. І на выхадзе індывідуальная і калектыўная дзейнасць. Першапачаткова ўзровень выхавання навучэнцаў – “Я”. На наступным этапе – “Я” - “мая сям’я”, “мая школа” і на выхадзе адзінства “Я” – “мой край”, “мая Радзіма”. Усё гэта арыентавана на творчы працэс пазнання маральных нормаў праз такія формы і метады працы, як:

дыдактычныя гульні;

інтэрактыўныя гульні;

развіваючыя гульні;

гульні пралангаванага характару;

творчыя гульні;

ралявыя гульні;

рашэнне этычных задач;

абмеркаванне сітуацый з маральным зместам;

практыкумы, практыкаванні;

казкі;

інсцэніроўкі;

этычныя гутаркі;

часткова-пошукавыя метады, дзе дзеці дэманструюць, як яны звычайна сябе вядуць, а затым метадам аналізу выпраўляюць памылкі;

правядзенне сумесна з бацькамі святаў (дзень імянінніка, Дзень маці, свята бацькоў), інсцэніроўкі сямейных саветаў, дзень прабачэння. [5]

Сацыялізацыя асобы малодшага школьніка патрабуе спецыяльнай педагагічнай падтрымкі. Пачатковая школа павінна дапамагчы дзіцяці фармаваць і выкарыстоўваць свой сацыяльны вопыт, выхоўваць асобу на аснове народнай культуры, фарміраваць навыкі духоўнага ўспрымання народнай культурнай спадчыны. Пабудова выхаваўчай сістэмы з улікам уключэння сродкаў народнай культуры ў разнастайныя формы жыццядзейнасці школьнікаў у сучасным грамадстве дае магчымасць для стварэння цэласнага выхаваўчага працэсу станаўлення багатай духоўна-маральнай асобы, здольнай рэалізаваць сябе як у школе, так і ў мікраасяроддзі. Неабходнасць працы над дадзенай тэмай узнікла ў сувязі з тым, што дзеці з цікавасцю адносяцца да нашай народнай культуры. Вывучэнне культурных народных традыцый дае падставу казаць аб іх глыбокім духоўна - маральным змесце. Яны спрыяюць паступальнаму руху чалавечага духу да Дабра, Праўды і Прыгажосці.

Прызнанне прыярытэту нацыянальных і агульначалавечых духоўна-маральных каштоўнасцяў патрабуе вызначэнне спосабаў уключэння ў гэтыя каштоўнасці з ранняга ўзросту, у перыяд фарміравання асобы дзіцяці.

Нездарма ў даўнія часы кожнае дзіця ведала сваю радню да сёмага калена.

Такім чынам, народныя традыцыі аказваюць нарматыўна-рэгулятыўнае ўздзеянне, спрыяюць замацаванню каштоўнасных арыенціраў, выступаюць найважнейшымі сродкамі асобаснага развіцця дзяцей, далучэння іх да нацыянальнай культуры.

Эфектыўнае далучэнне малодшых школьнікаў да беларускай культуры адбываецца пры ўмове, калі яно натуральна ўплятаецца ў іх жыццё і звязваецца з дзіцячымі інтарэсамі, жаданнямі, матывамі, чаканнямі. [1]

Для фарміравання традыцый вельмі важна даваць школьнікам пачатковае веданне пра народ, звычаі, гісторыю, культуру. Гэтыя каштоўнасці рэалізуюцца шляхам азнаямлення дзяцей з нацыянальнымі народнымі святамі, з іх абрадамі, традыцыямі, песнямі, гульнямі. Задача настаўніка - раскрыць духоўны і маральны патэнцыял народнай культуры і давесці яго да дзіцяці ў даступнай форме. Таксама вялікае значэнне надаецца павелічэнню слоўнікавага запасу дзяцей, шляхам сэнсавага тлумачэння незнаёмых слоў, іх паходжання (этымалогіі) і гістарычнага значэння.

Неабходна паэтапнае ўвядзенне дзяцей у вобразны свет народнай каляндарнай абраднасці. У першую чаргу даць дзецям уяўленне пра сувязь народнага календара з гадавым колам земляробчых работ; растлумачыць сэнс абрадавых гульняў; пазнаёміць з паэтычнымі ўвасабленнямі прыроды ў народнай фантазіі. Затым варта пазнаёміць з праваслаўным календаром, хрысціянскімі сюжэтамі, асноўнымі святамі праваслаўнай царквы, іх духоўным сэнсам. У гэтым дапамагае супрацоўніцтва з прыходам храма праведнай Сафіі княгіні Слуцкай, дзе напярэдадні вялікіх праваслаўных святаў (Каляды, Пакровы, Вялікдзень) з вучнямі праводзяцца пазнавальныя гутаркі.

Сёння кожны педагог самастойна вызначае напрамкі і змест патрыятычнага выхавання, расстаўляе акцэнты і выбірае для сябе метады навучання і выхавання, зыходзячы з назапашанага вопыту, традыцый, прыярытэтаў. Асаблівую актуальнасць у цяперашніх умовах набывае сістэмны падыход у сферы грамадзянска-патрыятычнага і духоўна-маральнага выхавання дзяцей і моладзі, нельга разрываць «ланцужок на звёны», адукацыя і выхаванне - адзіныя. Крытэрыямі эфектыўнасці правадзімай работы па грамадзянска-патрыятычнаму выхаванню з’яўляюцца станоўчая дынаміка асобаснага развіцця, уцягванне дзяцей і моладзі ў канструктыўныя формы вольнага часу, павышэнне інфармацыйнай дасведчанасці і цікавасці да гісторыі, культуры Беларусі. Грамадзянскасць і патрыятызм вызначаюць актыўную жыццёвую пазіцыю ў маладзёжным асяроддзі. Любоў да родных і блізкіх, беражлівыя адносіны да прыроды, вернасць народным традыцыям і звычаям, павага да старэйшага пакалення і гісторыі - такія ўрокі патрыятызму дае само жыццё. Важна навучыць маладое пакаленне комплекснаму падыходу, уменню ўбачыць увесь спектр спадчыны свайго народа, усе яго грані і аспекты.

Спіс выкарыстаных крыніц

1. Суханов, И.В. Обычаи, традиции и преемственность поколений.- М., 2001 - 43-48 с.
2. **Будакова, Ю.В. Из опыта патриотического воспитания младших школьников**/ Ю.В. Будакова // Начальная школа. – 2008. – № 9. – 45-49 c.
3. Праграма бесперапыннага выхавання дзяцей і вучнёўскай моладзі на 2021- 2025 гг.
4. Унатова, Г.Н., Санина, Н.Н. Знать традиции народа. // Начальная школа. – 2001.- №5
5. Ахмедханова, С. М. Формирование национальной идентичности / С. М. Ахмедханова. — Текст: непосредственный // Молодой ученый. — 2015. — № 14 (94). — С. 438-441. — URL: https://moluch.ru/archive/94/20893/ (дата обращения: 27.09.2021).